	ПРЕССЪОБЩЕНИЕ


5 декември 2005 г.

БНБ открива авторска фотоизложба „БНБ през обектива, 2004 – 2005 г.”

По повод 6 декември, празника на банкера, БНБ открива първата авторска изложба на Камелия Димитрова под надслов „БНБ през обектива, 2004 – 2005 г.”, която включва 34 авторски фотографии, отразяващи моменти от съвременната историята на централната банка. Интерес представляват фотосите, посветени на 125-годишнината на институцията, снимките, направени по време на отправената покана към БНБ да се присъедини към ЕСЦБ със статут на наблюдател, и много други моменти, запечатани от обектива на Камелия Димитрова.

Експозицията е представена в паричния салон на БНБ и е отворена за посещение от 5 до 31 декември 2005 г.

Изложбата бе открита от проф. Гарабед Минасян, член на УС на БНБ. При откриването на изложбата авторката получи специален подарък от носителката на наградата „Черноризец Храбър” за 2005 г. в раздел фотожурналистика Надежда Чипева от вестник „Дневник”.

